מור (זמרת)

מור רביעי הידועה בשם הבמה מור (נולדה ב-26 בינואר 2001) היא זמרת-יוצרת ישראלית בתחום המוזיקה המזרחית. רביעי נולדה וגדלה באשקלון. כנערה למדה באולפנת צביה באשקלון. לאחר סיום לימודיה שירתה כשנתיים בשירות לאומי בגן חינוך מיוחד. בנעוריה, החלה כתחביב לשיר ולהעלות סרטונים שלה שרה בחדר השינה בחשבון האינסטגרם שלה. היא קיבלה הצעות להגיע לאודישן לתוכנית הכוכב הבא אך לטענתה מאחר שהייתה עדיין תלמידת אולפנה היא החליטה לכבד את הכללים של האולפנה ולא להגיש מועמדות לתוכנית מציאות. רביעי החלה להתפרסם בשנת 2020 בעקבות פנייה אישית של הזמר עדן חסון ששלח לה הודעה בה נכתב שהוא רוצה לקדם את תחום השירה שלה. השניים נפגשנו אצל יעקב למאי והחלו לשתף פעולה. בעקבות כך היא חתמה חוזה בחברת ייצוג האומנים שרית הפקות. הסינגל הראשון שהוציאה, "תקרא לי מאמי", הפך ללהיט תוך זמן קצר יחסית וזכה ללמעלה מ-15 מיליון צפיות. אלבום הבכורה שלה בשם "הכל אצלך בסדר", יצא לאור בקיץ 2021. הסינגלים שהוציאה לאחר הסינגל הראשון שלה זכו להצלחה גדולה וצברו מיליוני צפיות ביוטיוב. נכון ליוני 2021, צברה רביעי למעלה מ־30 מיליון צפיות ביוטיוב וחצי מיליון שימושים והשמעות בשירותי הסטרימינג השונים. היא סומנה על ידי התקשורת בישראל כפורצת דרך לזמרות צעירות בסגנון המזרחי. ביולי 2021 חברה לליאור נרקיס והשניים ביצעו את הדואט "אין לי סיכוי", אותו כתבו והלחינו תמר יהלומי ויונתן קלימי. רביעי שיתפה פעולה עם אומנים נוספים, בין היתר עם עדן בן זקן שכתבה עבורה את השיר "זיכרון ישן". ב-31 ביולי 2023 הוציאה את הסינגל "אני לא פה". ב-12 בספטמבר הוציאה את הסינגל "סופרסטאר" יחד עם סאבלימינל והצל. ב-12 בדצמבר הוציאה את הסינגל "הילדים שלך שם (עמיתי שלי)". ב-22 במרץ 2022 ביצעה עם אבי אבורומי את הדואט "חצי שלי". ב-25 בינואר הוציאה את הסינגל "אין אותנו יותר" יחד עם אבורומי וב-1 בינואר 2023 ביצעו השניים את הדואט "אם אני לא אחזור". ב-22 בספטמבר 2022 הוציאה את הסינגל "אל יקר" יחד עם הזמר עדן חסון. ב-20 בדצמבר 2022 הוציאה את הסינגל "יאללה לך". ב-30 במרץ 2023 הוציאה את הסינגל "באתי עד אליך". ב-9 בנובמבר 2023 ביצעה יחד עם הזמר גל אדם את הקאבר "כשאת עצובה" שירו של עמיר בניון. ב-16 באפריל 2024 הוציאה את הסינגל "כולם שמעו עלינו". ב-13 ביוני 2024 הוציאה בשלוש שונות את הקאבר "אני חולם על נעמי" השיר של הצמד חדוה ודוד. ב-8 ביולי 2024 הוציאה את הסינגל "לא אותו אחד". סינגלים מור היא חברתה הטובה של עמית אסתר בוסקילה שנחטפה לרצועת עזה ממסיבת הנובה במתקפת חמאס בשביעי באוקטובר, עמית הייתה הסטיליסטית של מור. לאחר החטיפה מור הוציאה את השיר "הילדים שלך שם (עמיתי שלי)", והייתה שותפה למאבק לשחרורה. ב-17 במאי 2024 חולצה גופתה של עמית מרצועת עזה. במאי 2024 פורסם שרביעי בזוגיות עם יונתן בן חמו, לוחם הנדסה קרבית שנפצע במלחמת חרבות ברזל ורגלו נקטעה. השניים הכירו בבית החולים בזמן שהגיעה לשיר ולשמח את הלוחמים. מדיה וקבצים בנושא מור בוויקישיתוף מור, ברשת החברתית אינסטגרם מור, סרטונים בערוץ היוטיוב "קרה לי נס": הדרך של מור מההודעה באינסטגרם – לבמה, כאן 11, יוטיוב יובל אראל‏, מור – הכל אצלך נורמלי, בבלוג של יובל אראל, מגזין מוזיקה ותרבות, 9 ביוני 2021 סינדרלה מאשקלון: סיפורה של בוגרת האולפנה שכבשה את עדן חסון ואת היוטיוב, באתר כאן דרום - אשקלון, ‏2020-05-14 ניצן פינקו, לשיר אחד שלה יש 15 מיליון צפיות, לשני 7. וכנראה לא שמעתם עליה, באתר הארץ, 22 ביוני 2021 דור מאיר מועלם, ‏הכל זה ברגש, באתר ‏מאקו‏, 9 ביוני 2021 "הכל אצלך נורמלי": מור רביעי בבלדה מרגשת, באתר ישראלה, ‏2021-06-09 מוזיקה - מור רביעי, באתר www.habama.co.il ליאור נרקיס ומור - אין לי שום סיכוי, באתר ‏מאקו‏, 5 ביולי 2020 מור רביעי | שרית הפקות, באתר www.sarithafakot.com Spotify, open.spotify.com המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏2023-11-23 האהבה שנולדה במחלקת השיקום